text: Familie på syv slap uskadt fra brand
  10 februar 2017 kl. 15.03
  Storfamilie i Sønderborg måtte fredag ringe 112, da deres lejlighed gik i brand.
  Fredag eftermiddag kl. 13.41 får Syd- og Sønderjyllands Politi en melding om brand i en etageejendom i Stenbjergparken i Sønderborg. 
  KLIK og se mere tv på localeyes.dk
  Da brandvæsnet kommer frem, er alle opgangens beboere kommet ud, og ingen er kommet til skade. 
  Branden er opstået i en lejlighed på 1. sal, hvor der bor en familie på syv.
  - Vi ved ikke, hvordan branden er opstået, men i rummet, hvor branden startede, legede nogle børn kort tid forinden, så måske de kan have noget med det at gøre, siger vagtchef ved Syd- og Sønderjyllands Politi, Erik Lindholdt, til TV SYD.
  Omkring en time senere var branden slukket, og det var kun lejligheden på 1. sal, der var ubeboelig. Resten af opgangens beboere kan flytte ind igen efter en god udluftning.
  Familien på syv bliver genhuset et andet sted.
  Brand i en etageejendom Stenbjergparken i Sønderborg. Brandvæsen og Politi på vej. Giv plads til udrykningskøretøjer. #politidk
  
  Brand i en etageejendom Stenbjergparken i Sønderborg. Brandvæsen og Politi på vej. Giv plads til udrykningskøretøjer. #politidk
  
  